
Parlamentul României   

Camera Deputaţilor 

	Comisia pentru administraŢie pUblicĂ Şi 

amenajarea teritoriului
	COMISIA PENTRU AGRICULTURĂ, SILVICULTURĂ, INDUSTRIE ALIMENTARĂ ȘI SERVICII SPECIFICE

	Nr. 4c-5/565


	Bucureşti, 

	Plx.660/2020



Către,


BIROUL PERMANENT AL CAMEREI DEPUTAŢILOR 

Vă înaintăm, alăturat, raportul comun asupra propunerii privind instituirea Programului naţional de prevenire şi gestionare a înmulţirii populaţiei de câini fără stăpân, transmisă Comisiei pentru administraţie publică şi amenajarea teritoriului şi Comisiei pentru agricultură, silvicultură, industrie alimentară și servicii specifice, pentru dezbatere pe fond, în procedură obișnuită, cu adresa nr. Plx.660 din 20 octombrie 2020.
	PREŞEDINTE,
Simona BUCURA-OPRESCU

	PREŞEDINTE,
Adrian Ionuț CHESNOIU

R A P O R T  C O M U N     

asupra propunerii legislative privind instituirea Programului naţional de prevenire şi gestionare a înmulţirii populaţiei de câini fără stăpân

În conformitate cu prevederile din Regulamentul Camerei Deputaţilor, republicat, cu modificările și completarile ulterioare, Comisia pentru administraţie publică şi amenajarea teritoriului şi Comisia pentru agricultură, silvicultură, industrie alimentară și servicii specifice au fost sesizate, cu dezbatere şi avizare pe fond, în procedură obișnuită, cu propunerea legislativă privind instituirea Programului naţional de prevenire şi gestionare a înmulţirii populaţiei de câini fără stăpân, transmisă cu adresa nr. Plx.660 din 20 octombrie 2020, înregistrată la Comisia pentru administraţie publică şi amenajarea teritoriului cu nr. 4c-7/496 din 20 octombrie 2020, iar la Comisia pentru agricultură, silvicultură, industrie alimentară și servicii specifice cu nr. 4c-5/565 din 21 octombrie 2020.

Camera Deputaţilor este Cameră decizională potrivit prevederilor art.75 alin. (1) și (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările și completările ulterioare.

Senatul, în calitate de primă Cameră sesizată, a respins propunerea legislativă în şedinţa din 14 octombrie 2020.

La întocmirea prezentului raport comun Comisiile au avut în vedere:
· avizul favorabil al Consiliului Economic și Social (nr.7383/13.08.2020);
· avizul negativ al Consiliului Legislativ (nr.870/25.08.2020);
· avizul negativ al Comisiei Juridice, de disciplină și imunități

Propunerea legislativă are ca obiect de reglementare instituirea Programului naţional de prevenire şi gestionare a înmulţirii populaţiei de câini fără stăpân, ca instrument pus la dispoziţia tuturor autorităţilor administraţiei publice locale, prin care se crează cadrul normativ ca acestea să poată interveni, în colaborare cu Autoritatea Naţională Sanitară Veterinară şi pentru Siguranţa Alimentelor, cu medicii veterinari cu liberă practică de pe raza teritorială a respectivei autorităţi publice, precum şi cu societatea civilă, în scopul prevenirii înmulţirii populaţiei de câini fără stăpân.
Potrivit prevederilor art.61 și ale art. 63 din Regulamentul Camerei Deputaţilor, republicat, cu modificările și completările ulterioare,  cele două Comisii sesizate în fond au examinat propunerea legislativă în ședințe online separate.
Comisia pentru agricultură, silvicultură, industrie alimentară și servicii specifice a examinat propunerea legislativă sus menționată în ședința online din 17.11.2020.
Comisia pentru administrație publică și amenajarea teritoriului a examinat propunerea legislativă sus menționată în ședința din 16.02.2021.
La lucrările Comisiei pentru administrație publică și amenajarea teritoriului și ale Comisiei pentru agricultură, silvicultură, industrie alimentară, deputaţii au fost prezenți conform listelor de prezență.
În conformitate cu prevederile art.55 din Regulamentul Camerei Deputaţilor, republicat, cu modificările si completarile ulterioare, la lucrările Comisiei  a participat în calitate de invitat doamna Mihaela DUMITRACHE, director – Autoritatea Națională Sanitară Veterninară și pentru Siguranța Alimentelor.
În urma dezbaterilor şi a opiniilor exprimate, membrii celor două comisii au hotărât, cu majoritate de voturi (2 voturi împotrivă), respingerea propunerii legislative privind instituirea Programului naţional de prevenire şi gestionare a înmulţirii populaţiei de câini fără stăpân, deoarece sunt în vigoare acte normative care vizează același domeniu de reglementare.


 În funcţie de obiectul şi conţinutul său, propunerea legislativă face parte din categoria legilor ordinare.
	   PREŞEDINTE,

   Simona BUCURA-OPRESCU

	PREŞEDINTE,

Adrian Ionuț CHESNOIU    

	SECRETAR,
Dumitru FLUCUȘ
	SECRETAR,
Constantin BÎRCĂ

	Întocmit:

Șef serviciu, Nicoleta Toma

Expert parlamentar, Sergiu-Vlad Pahonțu
	Întocmit:

Șef serviciu consilier parlamentar, Anton Păștinaru

Consilier parlamentar, dr. Gabriela Amalia Ciurea











